***Батырғали Айгүл Құрманғалиқызы***

Өзін-өзі тану пәні мұғалімі

«Жалпы білім беретін Жұмабай

 Мырзағалиев атындағы

орта мектеп» мемлекеттік мекемесі

**Атырау облысы Исатай ауданы Тұщықұдық селосы**

**Танымдық шара: *«Ой мен ойын»***

**Мақсаты:** Өскелең ұрпақтың тұлғалық дамуын, жеке тұлғаның дербестігін көрсету, шығармашылық және танымдық белсенділігін арттыру, адамгершілік мінез - құлықтарын қалыптастыру.

**Міндеттері:** -Білімге қызығушылықтарын арттыру. -Оқушылардың тез ойлау қабілетін, логикасын дамыту, уақытын тиімді жұмсауға баулу. -Оқушыларды бірін - бірі сыйлай білуге,ұйымшылдыққа, әдеп қағидаларын сақтауға тәрбиелеу. **Түрі: танымдық шара**

**Қолданылған әдістер: «10 қадам» әдісі, топтастыру,**

**Қолданылатын ресурстар: стикер, фломастерлер, қима қағаздар,т.б.**

**Жүру барысы: І Ұйымдастыру: Оқушылар фигураларды таңдау арқылы 3 топқа бөлінеді.**

**ІІ Негізгі кезең:**  **«Батылдық - балалық шақта шыңдалады»** десек баланы бала ететін тәрбие құралының бірі - ойын екендігі белгілі. Олай болса бүгінгі **«Ой мен ойын»атты танымдық шарасында ойнай отырып, ойлаймыз, ойлана отырып ойнаймыз.**

 **4 кезеңнен тұрады. Әр кезеңде берілген түрлі тапсырмаларды топ болып бірлесе отырып орындаймыз. Алдымен «Сөз анасы – сәлем» дегендей бір-бірімізбен амандасып алайық. Әр топ өздері 1 минут ақылдасып алып, ерекше амандасу түрін көрсетеді.**

 **«Біле бер, қанша білсең – тағы тіле, жетерсің мұратыңа біле, біле!» дегендей 1-кезең: «Даналық ойдан дән ізде» деп аталады. Қағаз қиындыларында жазылған буындардан даналық сөздер құрастыру және мағынасын ашу. 1минут уақыт беріледі.**

**1.Шындық шырағы дауыл соқса да өшпейді. Ғ.Мұстафин**

**2. Қайырымды іс жаса, қайырлы болар әр ісің. Халық даналығы**

**3. Жақсылық көрсем өзімнен, жамандық көрсем өзімнен. С.Торайғыров**

**2-кезең: «Адам еңбекпен шыңдалады» Қоржыннан әр топ қағаз суырады. Әр қағазда 5 зат бейнеленген. Бір-бірімен байланысты 3 затты тауып белгілеп, осы заттарды пайдалана отырып, қандай да бір пайдалы іс жасау жолын табу.**

**1.Күрек, тырма, сыпырғы, шәйнек, торғай 2.Топырақ, су, ай, гүл, күн, жапырақ. 3.Шеге, тақтай, дән, балға, құмыра**

**3-кезең: «Сөйлесе білу де өнер» бұл бөлімде суреттер сөйлейді. Яғни, топтың бір мүшесі шығып жасырылған мақалды сурет салу арқылы көрсетеді. Қалған топ мүшелері қандай мақал екенін табу керек. Берілетін уақыт: 1 минут**

**-Сөз сүйектен өтеді.**

**- Қыз өссе – елдің көркі, гүл өссе – жердің көркі**

**-Тіл-қылыштан да өткір**

**-Ағасы бардың, жағасы бар.**

**-Әке-асқар тау, ана-бауырындағы бұлақ, бала-жағасындағы құрақ.**

**- Жүз теңгең болғанша, жүз досың болсын.**

**4-кезең: «Әдеп әлемінде» 3 топ өздеріне берілген тапсырманы постер арқылы қорғайды. – Қоғамдық көліктерде... – Дастархан басында... – Қоғамдық орындарда (мектепте, театрда, көшеде) қандай әдеп қағидаларын сақтау керек.**

**ІІІ Қорытынды: «10 қадам» әдісі арқылы қорытындылау. Қатысушылар еденге қойылған қадамдармен жүре отырып, бүгінгі шарадан алған әсерлері туралы айтып шығады.**

****

****

